Mata Mata
Ijen was ijn uccen dh ijen tqennith, arin batata dh ivawen, rami kkan ad qer3en batata, thennas th'qennith i w uccen, min gha thawidh cek? Innas nec adh awigh m'ja m'ja, thennas waxxa, nec adh awigh qre3 qre3, zidh netta ymejja afriwen, nettath thqedje3 batata, uca yxiyyeq w uccen, rahen adh mjan ivawen, thennas min gha thawidh ? Innas netta ruxa wazemma axafi thekkedh adh awigh qre3 qre3, thennas nettath waxxa awi qre3 qre3 nec adh awigh m'ja m'ja, kka netta yqedje3 igiyyun, nettath thmejja yvawen, kka yxiyyeq 3awedh, innas cem teggedhay cin lle3vatht, thucas rexdhenni ciaja n ivawen, irah netta ghar ijen thwessarth, innas agham afay ivawen a mara dhufitt en dh ireqqaghen ccin, mara dhufitt en uzzghen xemmray then, kka nettath thufin dh ireqqaghen theccin, wami ghas d i3qev innas awid ivawen inu, theggdhith thennas qa yeccithen unexdham, innas awid anexdham nni, thucas'th, irah gha can iwdhan, innasen ssensem ay anexdham a, nnanas waxxa, irah netta s djireth yaza anexdham nni yumes thimedji iyij uyazidh, gha thifawin irah ghasen, innasen awemd anexdham inu, nnanas qa yazith uyazidh, innasen awimed yazidh nni, oucin aseth, s djireth irah 3awedh gha can yewdhan, innasen ssensem ay yazidh a, nnanas waxxa, irah s djireth ighasas uyazidh nni iccith yumes idhammen iyij icari, gha thifawin, irah ghasen innasen awemd yazidh inu, nnanas qa yenghith ikari, innasen awemd ikari nni, oucin aseth, irah 3awedh gha can yewdhan innasen ssensem ay ikari y a, nnanas waxxa, s djireth, irah ighas as, iccith, yumes idhammen iyij n thfunasth, gha thifawin irah ghasen, awemd icari inu, nnanas qa thenghith thfunaseth, innas'n awimed thafunaseth nni, uchina st, irah 3awedh gha can yewdhan, innas en ssensem ay thafunaseth a nnanas waxxa, s djireth am marra djyari, irah ingha thafunasth nni, yumes idhammen iyij ukidar, gha thifawin irah ghasen, innas en awimd thafunasth inu, nnanas qa yenghit ukidar, innasen awimd akidar nni, ira dhin can yewdhan ghasen thameghra maca wa ghasen minxef gha ssenyen thasrith, zrin akidar nni gha 3emmi yehya rahen ghas, ttaren as th, innasen maca qa mara wfigh dhayes ij uxavic adhay thucem thasrith, nnanas waxxa uteggudh, kka yejjithen r'han, irah ixxavcith, wami dhas thidh arin, innasen manaya? iwa awimd thasrith nni, ucinas't, kka yessasit g ij umcan, irehhfas s ij uhayek, irah dhinni ir'ha, kka nettath thawras, theggas dhinni g umcan ines occa, wami d i3qev 3emmi yehya it wara manayenni wadja dh wenni netta, iqqim iqqar wehdhes we7dhes "thaqedhmuth, thaqedhmuth o w occa, thittawin, thittawin n 3ekca", innas'd occa nni vedd adheccegh yemmak thehmidh, iqqim itazzer, netta yedheffar ith, 3emmi yehya iv'dha yeqqar : "ivawen owenayed anexdham, anexdham yowayed yazidh, yazidh yowayed icari, icari yowayed thafunasth, thafunasth thowayed akidar, akidar yowayd 3ekca, 3ekca thowayed occa ytazzer xafi dhi eawdhaya", qver ma adh yarenni awar, ingaz xas occa nni iccith.
Kighed sih dh sih, ira ghari chan thesira n thadhoufeth 9asent.
hau_Latn kab_Latn jav_Latn